CELEX: 62010CA0571
Language: fi
Date: 2012-04-24 00:00:00
Title: Asia C-571/10: Unionin tuomioistuimen tuomio (suuri jaosto) 24.4.2012 (Tribunale di Bolzanon (Italia) esittämä ennakkoratkaisupyyntö) — Servet Kamberaj v. Istituto per l'Edilizia Sociale della Provincia autonoma di Bolzano (IPES), Giunta della Provincia autonoma di Bolzano ja Provincia Autonoma di Bolzano (Vapauden, turvallisuuden ja oikeuden alue — Euroopan unionin perusoikeuskirjan 34 artikla — Direktiivi 2003/109/EY — Pitkään oleskelleiden kolmansien maiden kansalaisten asema — Oikeus yhdenvertaiseen kohteluun sosiaaliturvan, sosiaaliavun ja sosiaalisen suojelun alalla — Yhdenvertaisen kohtelun periaatteesta poiketaan sosiaaliavun ja sosiaalisen suojelun alaan kuuluvien toimenpiteiden osalta — ”Perusetuudet” jäävät poikkeuksen soveltamisalan ulkopuolelle — Kansallinen lainsäädäntö, jossa säädetään vähävaraisimmille vuokralaisille tarkoitetusta asumistuesta — Kolmansien maiden kansalaisille tarkoitettujen varojen määrää ei vahvisteta suhteessa samaan painotettuun keskiarvoon — Asumistukihakemus on hylätty sillä perusteella, että kolmansien maiden kansalaisille tarkoitetut määrärahat on käytetty loppuun)

16.6.2012   
            
            
               FI
            
            
               Euroopan unionin virallinen lehti
            
            
               C 174/9
            
         Unionin tuomioistuimen tuomio (suuri jaosto) 24.4.2012 (Tribunale di Bolzanon (Italia) esittämä ennakkoratkaisupyyntö) — Servet Kamberaj v. Istituto per l'Edilizia Sociale della Provincia autonoma di Bolzano (IPES), Giunta della Provincia autonoma di Bolzano ja Provincia Autonoma di Bolzano
   (Asia C-571/10) (1)
   
   (Vapauden, turvallisuuden ja oikeuden alue - Euroopan unionin perusoikeuskirjan 34 artikla - Direktiivi 2003/109/EY - Pitkään oleskelleiden kolmansien maiden kansalaisten asema - Oikeus yhdenvertaiseen kohteluun sosiaaliturvan, sosiaaliavun ja sosiaalisen suojelun alalla - Yhdenvertaisen kohtelun periaatteesta poiketaan sosiaaliavun ja sosiaalisen suojelun alaan kuuluvien toimenpiteiden osalta - ”Perusetuudet” jäävät poikkeuksen soveltamisalan ulkopuolelle - Kansallinen lainsäädäntö, jossa säädetään vähävaraisimmille vuokralaisille tarkoitetusta asumistuesta - Kolmansien maiden kansalaisille tarkoitettujen varojen määrää ei vahvisteta suhteessa samaan painotettuun keskiarvoon - Asumistukihakemus on hylätty sillä perusteella, että kolmansien maiden kansalaisille tarkoitetut määrärahat on käytetty loppuun)
   2012/C 174/12
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Bolzano
   
      Pääasian asianosaiset
   
   
      Kantaja: Servet Kamberaj
   
      Vastaajat: Istituto per l'Edilizia Sociale della Provincia autonoma di Bolzano (IPES), Giunta della Provincia autonoma di Bolzano ja Provincia Autonoma di Bolzano
   
      Muut osapuolet: Associazione Porte Aperte/Offene Türen, Human Rights International, Associazione Volontarius ja Fondazione Alexander Langer
   
      Oikeudenkäynnin kohde
   
   Ennakkoratkaisupyyntö — Tribunale di Bolzano — Kielivähemmistöjen suojelu — Maakunnan lainsäädäntö, jolla pannaan täytäntöön kielivähemmistöjen suojelua koskeva valtion perustuslaillisen järjestelmän perusperiaate — Sosiaalipolitiikka — Eri kertoimien käyttäminen niiden varojen määrää vahvistettaessa, jotka osoitetaan unionin kansalaisille ja kolmansien valtioiden kansalaisille myönnettävään asumistukeen — Asumistuen myöntämiseen sovelletaan eri valintaperusteita siitä riippuen, onko kyseessä unionin kansalainen vai kolmannen valtion kansalainen — Lainsäädännön yhteensopivuus SEU 2 ja SEU 6 artiklan ja perusoikeuskirjan 21 ja 34 artiklan kanssa — Lainsäädännön yhteensopivuus SEUT 18, SEUT 45 ja SEUT 49 artiklan kanssa — Lainsäädännön yhteensopivuus rodusta tai etnisestä alkuperästä riippumattoman yhdenvertaisen kohtelun periaatteen täytäntöönpanosta 29.6.2000 annetun neuvoston direktiivin 2000/34/EY (EYVL L 180, s. 22) ja pitkään oleskelleiden kolmansien maiden kansalaisten asemasta 25.11.2003 annetun neuvoston direktiivin 2003/109/EY (EYVL L 16, s. 44) kanssa — Unionin oikeussääntöjen välitön sovellettavuus — Lainsäädännön yhteensopivuus Euroopan ihmisoikeussopimuksen 14 artiklan ja tämän yleissopimuksen lisäpöytäkirjan N:o 12 1 artiklan kanssa — Euroopan ihmisoikeussopimuksen välitön sovellettavuus SEU 6 artiklan nojalla — Direktiivin 2000/34/EY 15 artiklassa tarkoitetut sovellettavat seuraamukset
   
      Tuomiolauselma
   
   
               1)
            
            
               Tribunale di Bolzanon asiassa C-571/10 esittämät ensimmäinen, neljäs, viides, kuudes ja seitsemäs kysymys on jätettävä tutkimatta.
            
         
               2)
            
            
               SEU 6 artiklan 3 kohdan viittaus ihmisoikeuksien ja perusvapauksien suojaamiseksi tehtyyn yleissopimukseen, joka on allekirjoitettu Roomassa 4.11.1959, ei velvoita kansallista tuomioistuinta silloin, kun kansallinen oikeussääntö on ristiriidassa tämän yleissopimuksen kanssa, soveltamaan suoraan yleissopimuksen määräyksiä ja olemaan soveltamatta sen kanssa ristiriitaista kansallista oikeussääntöä.
            
         
               3)
            
            
               Pitkään oleskelleiden kolmansien maiden kansalaisten asemasta 25.11.2003 annetun neuvoston direktiivin 2003/109/EY 11 artiklan 1 kohdan d alakohtaa on tulkittava siten, että se on esteenä pääasiassa kyseessä olevan kaltaiselle kansalliselle tai alueelliselle lainsäädännölle, jonka mukaan maakunnassa tai alueella pitkään oleskelleita kolmansien maiden kansalaisia kohdellaan asumisen tukien myöntämisen osalta eri tavalla kuin siellä asuvia Italian kansalaisia tukeen tarkoitettuja varoja jaettaessa, kunhan kyseinen tuki kuuluu johonkin tässä säännöksessä mainituista kolmesta ryhmästä eikä artiklan 4 kohtaa ole sovellettava.
            
         
      (1)  EUVL C 46, 12.2.2011.